ກະຊວງປ້ອງກັນປະເທດຂອງຕວກກີ ແຈ້ງໃຫ້ຮູ້ເມື່ອວັນທີ 10 ຕຸລານີ້ວ່າ ເຂດປອດການທະຫານ ຢູ່ໃນແຂວງອິດລິບ ຂອງຊີຣີ ໄດ້ຮັບການສ້າງຂຶ້ນແລ້ວ ແລະວ່າອາວຸດຂະໜາດໜັກ ໄດ້ຖືກຖອນອອກໄປ ຫຼັງຈາກມີຄວາມເຫັນດີເປັນເອກະສັນກັນ ຢູ່ໃນຂໍ້ຕົກລົງສະບັບໜຶ່ງຂອງການນຳ ຣັດເຊຍ-ຕວກກີ ຊຶ່ງມີຂຶ້ນທີ່ນະຄອນໂຊຈີ (ຣັດເຊຍ) ເມື່ອເດືອນທີ່ຜ່ານມາ.
ຂໍ້ຕົກລົງດັ່ງກ່າວ ລະບຸວ່າ ອາວຸດຂະໜາດໜັກ ລົດຖັງ ລະບົບຈະຫຼວດ ແລະ ປືນຄົກ ຂອງບັນດາກຸ່ມຝ່າຍຄ້ານ ຈະໄດ້ຖອນອອກໄປຈາກເຂດດັ່ງກ່າວ ຊ້າສຸດແມ່ນໃນວັນທີ 10 ຕຸລານີ້ ແລະ ເຂດປອດການທະຫານ ຈະໄດ້ຮັບການຕິດຕາມກວດກາປະສົມປະສານກັນ ໂດຍບັນດາກົມກອງ ເວນຍາມຂອງຣັດຊຍ ແລະ ຕວກກີ.
ກ່ອນໜ້ານັ້ນ ສຳນັກຂ່າວສານ Anadolu ຂອງຕວກີ ກໍລາຍງານເມື່ອວັນທີ 8 ຕຸລາ ທີ່ຜ່ານມາວ່າ ບັນດາກຸ່ມປະກອບອາວຸດລຸກຮືຂຶ້ນ ຈະສຳເລັດຖານຖອນອາວຸດຂະໜາດໜັກ ອອກໄປຈາກເຂດ ປອດທະຫານ ຊຶ່ງຕວກກີ ແລະ ຣັດເຊຍ ເຫັນດີນຳກັນສ້າງຂຶ້ນມາຢູ່ໃນເຂວງອິດລິບ (ທິດຕາເວັນອອກສ່ຽງເໜືອຂອງຊີຣີ).